Kabinet hersien Beleidsaksieplan vir landbou | Blink Boer
Kabinet hersien Beleidsaksieplan vir landbou
24/11/2015UncategorizedDie Boer Blink	Kabinet hersien Beleidsaksieplan vir landbou
Die Kabinet het ‘n Beleidsaksieplan vir die landbou hersien en goedgekeur om te verseker dat dit onder andere groei, werkskepping, belegging en ontwikkeling in Afrika as geheel bevorder.
Werk word voortgesit om 44 Agri-Parke in die nege provinsies te ontwikkel. Een is gereeds om in Noordwes geloods te word.
Die Minister van Landelike Ontwikkeling en Grondhervorming Gugile Nkwinti het vroeër vanjaar tydens die loodsing van die Agri-Parke projek gesê dat dié projek as katalisator vir die hervorming van landelike ekonomie sal dien.
Produksieplanne is ontwikkel en word regdeur die land geimplimenteer om seker te maak dat produksie rondom Agri-Parke volgens skedule verloop.
Altesaam 112 221 kleinmaat produseerders is van April tot Junie vanjaar ondersteun. Die groep het onder meer opleiding en tegniese ondersteuning ontvang. Buiten die groep word 36 bykomende plase ook ondersteun.
Die Departement van Wetenskap en Tegnologie is ook op die oomblik besig om ‘n koring kweking platform te ondersteun en hoop om daardeur opkomende en kommersiële boere verder te ontwikkel. Vyf nuwe kultivars sal na verwagting teen 2020 die lig sien om groeiende produktiwiteit en voedsel sekuriteit in die land te verseker.
Die Departement van Wetenskap en Tegnologie ondersteun ook voorts die Eucalyptus Genome Projek, wat navorsing doen sodat meer akurate kweking in die houtbedryf ondervind kan word. Die projek het die potensiaal om mededinging in die bedryf te bewerkstellig. Daardeur kan die fisiese en chemiese karaktertrekke van hout en siekte weerstand meer in diepte ondersoek word wat dan weer groei in die bos, pulp en papier industrie tot gevolg sal hê. Die projek sal ook ekonomiese groei en werkskepping tot gevolg hê.
Die Beleidsaksieplan het reeds in die Wes-Kaap vrugte afgewerp en is werkskepping, ekonomiese ontwikkeling en algehele verbetering in houtvoorsiening reeds bereik.
Die Departement van Landbou het meer as R104 miljoen in programme belê waaruit die varsprodukte mark, wyn, sitrus en bosbou ondermeer voordeel sal trek.
Die departement het ook onlangs bekend gemaak dat meer as 78 138 grondeise teen die 30 Junie 2015 afgehandel was. Meer as 1,9 miljoen individue en 385 691 gesinne het baatgevind en is 3 231 787 hektaar grond teen ‘n koste van R18,7 biljoen bekom. Van die begunstigdes het finansiële vergoeding verkies en het die Kommisie vir die Herstel van Grondregte meer as R9,1 biljoen uitbetaal. ‘n Bykomende R4,1 biljoen is toegeken aan begunstigdes, wat ondersteuning vir die ontwikkeling van grond verkies het.
← Blommeboer van formaat – Wim van der End	Afrikaans trek swaar by Universiteite →
3 thoughts on “Kabinet hersien Beleidsaksieplan vir landbou”	krogerfeedback.com says:	04/12/2015 at 23:12	I loved as much as you’ll receive carried out right here.
kroger feedback says:	17/12/2015 at 00:09	I was wondering if you ever considered changing the structure of
krogerfeedback says:	19/12/2015 at 10:46	Hi to all, the contents present at this website are genuinely remarkable for people experience, well,